પરંતુ અમે હાર ન માનતા અમારા વિચારો ને આગળ ધપાવતા ગયા. થોડું ઘણું વિચાર્યા પછી હું ગુજરાતી સ્પાઈડર મેન વિષે વાર્તા લખવાના નિષ્કર્ષ પર ઉતર્યો.પરંતુ ગુજરાત માં સ્પાઈડર મેન ને જાળા છોડીને લટકવા માટે એટલી ઉંચી ઈમારતો મળવી અઘરી છે. જો કોઈ સારા સીટીમાં ચાન્સ મળી પણ જાય તોય જ્યાં ત્યાં લટકતા વાયર ના ગૂંચળાઓમાં ભરાઈને કરંટથી મૃત્યુ થવાની શક્યતાઓ છે.ચાલો માની લઈએ કે આપણે એને શોકપ્રૂફ કપડા થી સજ્જ કરેલો છે, પરંતુ ગુજરાતના બાળકોનો પતંગપ્રેમ સ્પાઈડર મેન ના જાળા માટે ખતરારૂપ બની શકે તેમ છે!